
Kursplan 
Hundekjøring
trener 1

Innlæring og deltakelse 
Oppdatert august 2024

Trenerløypa er idrettens felles rammeverk for kompetanseheving av trenere. Trenerløypa deler inn grunnutdanningen av trenere i fire nivåer. Nivådelingen skal sikre at utøverne møter trenere som har nødvendig kompetanse til å møte utøverne på det planet de befinner seg og kan legge til rette for trening som bidrar til utvikling og styrke mestringsfølelsen og på den måten bidrar til å skape mange dyktige utøvere, skape et trygt læringsmiljø og forebygge frafall. 
Treneren har en sentral plass i den organiserte idretten. Trenerens kompetanse er viktig og kan være avgjørende for hvorvidt utøvere blir lidenskapelige glade i idretten sin, eller om de slutter. I rollen som trener skal man ivareta og utvikle utøverne på en positiv og profesjonell måte. Dette krever at treneren evner å legge til rette for mestring, læring og utvikling i et trygt og sosialt godt miljø med mål om idrettsglede for alle. Kompetanseheving blant trenere vil styrke idrettstilbudet. 
Trener 1 kurs skal gi en innføring i grunnleggende ferdigheter i hundekjøring, hundetrening og hundehold samt økte ferdigheter i å planlegge, tilrettelegge, veilede og lede treningsarbeid på en konstruktiv og variert måte i tråd med idrettens verdigrunnlag. Dette kurset er et intensivkurs hvor man gjennomfører hele trener 1 kurset på en praksishelg + e- læring i forkant og praksis i etterkant. Etter gjennomføring vil deltakerne få diplom på trener 1 kurs, samt trenervest med trener 1 merke. 

Kurset gir også grunnlag for høyere kurs og videreutdanning i trenerløypa til Norges Hundekjørerforbund.


Målet med kurset 

Treneren skal kunne formidle grunnleggende tekniske ferdigheter idretten krever og ha en grunnleggende forståelse for hunden. Treneren skal også utvikle fysiske, psykiske og sosiale egenskaper for barn og utøvere på begynnernivå. Det er også avgjørende å kunne ivareta utøvernes behov i et sosialt, spennende og trygt miljø. 

Målgruppe

Nåværende eller fremtidige trenere for barn og unge opp til 14 år og nye innen idretten. 

Opptakskrav 

Ingen forkunnskaper kreves. Nedre aldersgrense 16 år.

Norges Hundekjørerforbund. 

E-læringsmoduler på ekurs.nif.no
NHFs lov og konkurransereglement
Kursets oppbygging og innhold 
[bookmark: _Hlk90647785]Del 1: E-læring              			12 timer
Del 2: Webinarer				9 timer                                                                                                                          Del 3: Kurshelg             			24 timer                                                                                                              Del 3: Praksis					45 timer

Kurset er på 90 timer fordelt på teoretisk og praktisk undervisning, samt e-lærings-moduler. Kurset avsluttes med praksis uten instruktør. Kurset inneholder både generelle idrettslige emner og spesifikke hundekjøringsemner. En kurstime varer i 45 minutter.
Etter gjennomført kurs skal det gjennomføres 45 obligatoriske undervisningstimer i egen klubb eller tilsvarende. Egentrening regnes ikke som godkjent praksis.

Oversikt over innhold

Del 1: E-læring. 12 timer. Gjennomføres av kursdeltaker selv i forkant av kurset
Modul 1	Trenerrollen trener 1			2t	e-læring
Modul 2	Barneidrettens verdigrunnlag		2t	e-læring
Modul 3	Idrett uten skader			2t	e-læring
Modul 4	Paraidrett 				2t	e-læring	
Modul 5	Aldersrelatert trening			2t	e-læring
Modul 6 	Sunn idrett e – læring for trenere	2t	e-læring 

Kursene finnes ved å: 
Steg 1: Gå inn på https://ekurs.nif.no
Steg 2: Velg «trenerløypa» i hovedmenyen øverst til venstre på siden. Her finner du alle kurs. Velg de du skal ha gjennomgått før samlingen. 

Del 2: Webinarer 9 t. Hjemmeundervisning med instruktør 

· Hundens anatomi – hva trenger jeg å kunne om hundens kropp for å trene en trekkhund? 
· Førstehjelp på hund 
· Grunnleggende treningsplanlegging
Webinarer kan sees live eller i form av opptak 

Del 3: Trenerkurs. 24 t. Kurshelg med oppmøte 
Modul 7	Holdninger og verdier		3 t	teori
Modul 8	Trenerrollen og barneidrett		4 t	teori/praksis
Modul 9	Idrettspedagogikk/aktivitetsledelse	6 t	teori/praksis
Modul 10	Hundetrening og hundeadferd	4 t 	Teori/praksis
Modul 11	Hundevelferd og skadeforebygging	2 t	teori/praksis
Modul 12	Anatomi og bevegelseslære hund	3 t	teori/praksis 
Modul 13	Paraidrett 				2 t	teori/praksis 

Del 4: Praksis. 45 timer. Gjennomføres i etterkant av kurset uten instruktør. 
Én undervisningstime er 45 minutter. Alt arbeid der du driver med aktivitetsledelser eller har en trenerrolle relatert til idrett teller som praksistimer. 

Arbeids- og undervisningsformer
Kurset består av selvstendig studie via e-læring, instruksjon, diskusjon, gruppearbeid, praktiske oppgaver og egen praksis. Det legges stor vekt på oppdagende læring, både i undervisningsrommet og ute i felten. 
Kursbevis blir sent ut av administrasjonen i etterkant, samt registrert i hver enkeltes «Idretts CV» på www.minidrett.no. Trenervest deles ut på stedet, og merke for gjennomført trener 1 ettersendes ved gjennomført praksis. 
Kursets innhold og undervisningsformer avholdes i tråd med Norges Idrettsforbunds trenerløype. 

